S-3485/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur V-x-x M-x-x, kt. [...], [...], Reykjavík, „fyrir eftirtalin umferðarlagabrot, með því að hafa:

1. Sunnudaginn 30. maí 2021 ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna og undir áhrifum áhrifum áfengis (í blóði mældist amfetamín 140 ng/ml og tetrahýdrókannabínól 6,6 ng/ml og vínandamagn 0,33‰) suður Fríkirkjuveg í Reykjavík, austur Skothúsveg og suður Fjólugötu, þar sem lögregla stöðvaði aksturinn.

Telst brot þetta varða við 1. sbr. 2. mgr. 49. gr. 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr.77/2019.

2. Þriðjudagurinn 23. júní 2021 ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa ávana- og fíkniefna og undir áhrifum áfengis (í blóði mældist 20 ng/ml af amfetamín, 5,0 ng/ml af metýlfenidat og 1,3 ng/ml af tetrahýdrókannabínól og vínandamagn 1,31‰) um Nýbýlaveg við gatnamót Birkigrundar og inn Lund í Kópavogi þar sem lögregla hafði afskipti af honum við hús nr. [...].

Telst brot þetta varða við 1. sbr. 2. mgr. 49. gr. 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. að stjórna henni örugglega vegan áhrifa ávana- og fíkniefna og undir áhrifum áfengis (í blóði mældist amfetamín 105 ng/ml og metýlfenidat 17 ng/ml og vínandamagn 0,24‰) austur Sogaveg í Reykjavík þar sem lögregla stöðvaði aksturinn.

Telst brot þetta varða við 1. sbr. 2. mgr. 49. gr. 1., sbr. 2. mgr. 50. gr. og 1. mgr. 58. gr., sbr. 1. mgr.95. gr. umferðarlaga nr. 77/2019.

4. Sunnudaginn 24. október 2021 ekið bifreiðinni [...]sviptur ökurétti og óhæfur til að stjórna henni örugglega vegan áhrifa ávana- og fíkniefna (í blóði mældist 585 ng/ml af amfetamín og 285 ng/ml af metamfetamín) um Bæjarháls í Reykjavík þar sem hann ók á staur og akstur stöðvaðist en lögregla hafði afskipt af honum skömmu síðar.

Telst brot þetta varða við 1. sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Laugardaginn 25. nóvember 2021 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 17 ng/ml af metýlfenidat) um Þverholt í Reykjavík þar sem hann ók á tvær kyrrstæðar bifreiðar en lögregla hafði afskipti af honum skömmu síðar.

Telst brot þetta varða við 1. sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Við fyrirtöku málsins í dag féll ákæruvaldið frá hluta sakargifta samkvæmt ákærulið 1, nánar tiltekið að því er varðar akstur undir áhrifum áfengissbr. 1. sbr. 2. mgr. 49. gr., sbr. 1. mgr. 95. gr. laga nr. 77/2019.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 6. júlí 2022, var ákærði dæmdur til greiðslu sektar með dómi Héraðsdóms Reykjavíkur frá 25. júní 2021 meðal annars fyrir akstur undir áhrifum ávana- og fíkniefna.

Brot þau sem ákærði er sakfelldur fyrir nú samkvæmd ákæruliðum 1 og 2 voru framin fyrir uppsögu ofangreinds dóms og ber því að dæma honum hegningarauka er samsvari þeirri þyngingu refsingarinnar sem kynni að hafa orðið, hefði verið dæmt um þau brot í fyrra málinu, sbr. 78. gr. almennra hegningarlaga nr. 19/1940.

Brot samkvæmt ákæruliðum 3- 5 voru framin eftir uppsögu dómsins.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 1.520.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 48 daga.

Með vísan til lagaákvæða í ákæru er ákærði sviptur ökurétti í 5 ár, frá 15. janúar 2026 að telja.

Ákærði greiði 720.841 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi fyrir S-kvk-þf I-kvk-þf G-kvk-þf aðstoðarsaksóknara.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, V-x-x M-x-x, greiði 1.520.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 4 8 daga.

Ákærði er sviptur ökurétti í 5 ár, frá 15. janúar 2026 að telja.

Ákærði greiði 720.841 krónur í sakarkostnað.

H-kvk-nf S-kvk-nf B-kvk-nf